4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 445 της 30 Ιουν./11 Ιουλ. 1961 (ΦΕΚ Α΄ 112) Περί οργανώσεως, διοικήσεως και λειτουργίας του Κέντρου Οικονομικών Ερευνών. ΄Εχοντες υπ’ όψιν: 1)Το άρθρ. 2 του Νόμ. 4166/1961 «περί κυρώσεως των υπ’ αριθ. 22/1961 και 1/1959 πράξεων του Υπουργικού Συμβουλίου και περί του Κέντρου Οικονομικών Ερευνών», 2)την υπ’ αριθ. 269/1961 γνωμοδότησιν του Ανωτάτου Συμβουλίου Δημοσίων Υπηρεσιών και 3)την υπ’ αριθ. 391/1961 γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-1.Το Κ.Ο.Ε. πραγματοποιεί τους κατά την παρ. 2 του άρθρ. 2 του Νόμ. 4166/1961 σκοπούς αυτού δια παντός προσφόρου μέσου και ειδικώτερον: α)Δια της υπ’ αυτού ή υπό τακτικών ή εκτάκτων συνεργατών διενεργείας ερευνών επί ειδικών θεμάτων και δια της δημοσιεύσεως εις την ελληνικήν ή εις την ξένην γλώσσαν των πορισμάτων των ερευνών τούτων. «β)Δια της αποστολής εις το εξωτερικόν ή μετεκπαιδεύσεως εις το εσωτερικόν, πτυχιούχων Οικονομικών Επιστημών Πανεπιστημίου ή ετέρας ισοτίμου Ανωτάτης Σχολής επί τω σκοπών ειδικών σπουδών ή ερευνών». «γ)Δια της εξασκήσεως εις την οικονομικήν έρευναν εν τω εσωτερικώ ή εξωτερικώ πτυχιούχων Οικονομικών Επιστημών Πανεπιστημίου ή ετέρας ισοτίμου Ανωτάτης Σχολής». Τα εδάφ. β και γ αντικαταστάθησαν ως άνω από το Π.Δ. 632/2-20 Αυγ. 1979 (ΦΕΚ Α΄ 187). δ)Δια της οργανώσεως, εν συνεργασία με ανώτατα πνευματικά ιδρύματα της ημεδαπής ή αλλοδαπής και Διεθνείς Οργανισμούς ή τη συμμετοχή ελλήνων και ξένων επιστημόνων, φροντιστηρίων ή δημοσίων συζητήσεων και διαλέξεων προς εξέτασιν ειδικών θεμάτων. ε)Δια της προκηρύξεως χρηματικών βραβείων προς συγγραφήν μελετών επί ειδικών θεμάτων. ς)Δια της ανταλλαγής μετά παρομοίων Κέντρων της ημεδαπής ή της αλλοδαπής πληροφοριών και Σελ. 298(β) Τεύχος 741-Σελ. 48 πορισμάτων ερευνών επί θεμάτων κοινού ενδιαφέροντος και δια της συμμετοχής εις κοινάς ερευνητικάς εργασίας μετά κρατικών υπηρεσιών, ως και δημοσίων ή ιδιωτικών οργανισμών. ζ)Δια της οργανώσεως εις το Κ.Ο.Ε. ειδικευμένης βιβλιοθήκης και ειδικού αρχείου στοιχείων επί οικονομικών θεμάτων. η)Δια της εκδόσεως ειδικού περιοδικού εις την ελληνικήν και μίαν τουλάχιστον ξένην γλώσσαν. «θ)Δια της υπ’ αυτού, ή υπό τακτικών ή εκτάκτων συνεργατών και συμβούλων επεξεργασίας και καταρτίσεως σχεδίων μακροχρονίων προγραμμάτων οικονομικής αναπτύξεως της χώρας, σχεδίων προγραμμάτων χωροταξικής και περιφερειακής αναπτύξεως και της εν συνεργασία μετά των αρμοδίων υπηρεσιών του Υπουργείου Συντονισμού ή των εκάστοτε αρμοδίων Υπουργείων και λοιπών Δημοσίων Οργανισμών και Επιχειρήσεων, αξιολογήσεως των σχεδίων ετησίων προγραμμάτων επενδύσεων και εν γένει αναπτύξεως της χώρας, ως και καταρτίσεως σχεδίων προγραμμάτων αναγκών της οικονομίας εις τεχνικόν, επιστημονικόν και ειδικευμένον εν γένει προσωπικόν. ι)Δια της οργανώσεως υπ’ αυτού ή εν συνεργασία μετά του Υπουργείου Συντονισμού, μονίμων ή προσωρινών περιφερειακών γραφείων ερευνών και συλλογής στοιχείων αναγκαίων δια την κατάρτισιν των σχεδίων του γενικού προγράμματος οικονομικής αναπτύξεως και των τοιούτων χωροταξικής και περιφερειακής τοιαύτης. ια)Δια της υπ’ αυτού, ή υπό τακτικών ή εκτάκτων συνεργατών και συμβούλων μελέτης των βραχυχρονίων εξελίξεων και τάσεων της Ελληνικής οικονομίας και της υποβολής εις τον Υπουργόν Συντονισμού περιοδικών εκθέσεων περί των εν λόγω εξελίξεων και τάσεων και της εκάστοτε ενδεικνυομένης βραχυχρονίου οικονομικής πολιτικής προς επίτευξιν των επιδιώξεων του προγράμματος οικονομικής αναπτύξεως υπό συνθήκας οικονομικής σταθερότητος. ιβ)Δια της υπ’ αυτού, ή υπό τακτικών ή εκτάκτων συνεργατών, διενεργείας ερευνών επί ειδικών θεμάτων οικονομικής χωροταξικής και περιφερειακής αναπτύξεως της χώρας. ιγ)Η δι’ ιδίων συνεργατών ή, κατόπιν εντολής του Υπουργού Συντονισμού, κατ’ ανάθεσιν εις ετέρους ειδικούς οργανισμούς ή τεχνικά γραφεία, διεξαγωγή ειδικών μελετών αξιολογήσεως και οικονομικής αποδοτικότητος συγκεκριμένων προγραμμάτων επενδύσεων. ιδ)Δια της μελέτης και εισηγήσεως εις τον Υπουργόν Συντονισμού των ενδεικνυομένων μέτρων και θεσμικών μεταβολών προς επίτευξιν των στόχων του προγράμματος οικονομικής αναπτύξεως». Τα εδαφ. θ΄-ιδ΄ προσετέθησαν δια του άρθρ. 2 Β.Δ. 630/1964 (κατωτ. αριθ. 7). 24.Γ.η.4 Κέντρο Προγραμματισμού και Οικονομικών Ερευνών (ΚΕΠΕ) 2.Tα εις τους πτυχιούχους των περιπτ. β΄ και γ΄ της προηγουμένης παραγράφου χορηγούμενα ποσά υποτροφιών, τα ποσά αμοιβής τα χορηγούμενα εις τους τακτικούς ή εκτάκτους συνεργάτας της περιπτ. α΄ ως και τα ποσά των προκηρυσσομένων χρηματικών βραβείων της περιπτ. ε΄ της προηγουμένης παραγράφου ορίζονται υπό του Διοικητικού Συμβουλίου του Κ.Ο.Ε. μετά πρότασιν του Γενικού Επιστημονικού Διευθυντού. 3.Οι υπότροφοι του Κ.Ο.Ε. εκλέγονται δια διαγωνισμού, διενεργουμένου κατά τα δι’ ειδικού Κανονισμού Υποτροφιών καθορισθησόμενα. Ο Κανονισμός Υποτροφιών συντάσσεται υπό του Διοικητικού Συμβουλίου, εγκρίνεται δε δι’ αποφάσεως του Υπουργού Εθνικής Παιδείας και Θρησκευμάτων και δημοσιεύεται εις την Εφημερίδα Κυβερνήσεως. Άρθρ.2-3.-(Κατηργήθησαν δια του άρθρ. 13 Β.Δ. 630/1964, κατωτ. αριθ. 7). Άρθρ.4.-(Κατηργήθη δια της παρ. 4 άρθρ. 1 Ν.Δ. 4356/1964, κατωτ. αριθ. 6). Άρθρ.5.-1-4.(Κατηργήθησαν δια του άρθρ. 4 Β.Δ. 664 της 17/23 Οκτ. 1964, κατωτ. αριθ. 8). 5.Πάσα είσπραξις ενεργείται δια της εκδόσεως αποδείξεως εκ τριπλοτύπου στελέχους, ου το εν απόκομμα παραδίδεται εις τον καταβάλλοντα, το δε έτερον εις το Λογιστήριον του Κ.Ο.Ε. 6.(Κατηργήθη δια του άρθρ. 4 Β.Δ. 644/1964 κατωτ. αριθ. 8). 7.Προς πληρωμήν των βαρυνόντων το Κ.Ο.Ε. εξόδων, καταρτίζονται υπό του Λογιστηρίου εις βάρος των οικείων πιστώσεων του εγκεκριμένου προυπολογισμού και εντός πάντοτε των ορίων αυτών, χρηματικά εντάλματα εκ στελέχους ειδικών εντύπων. 8.Τα εντάλματα υπογράφονται υπό του κατά βαθμόν ανωτέρου υπαλλήλου του Κλαδου Α2 Λογιστικού και βοηθού Λογιστηρίου και του Γενικού Επιστημονικού Διευθυντού ή του αναπληρωτού αυτού. Οι δύο πρώτοι δια της υπογραφής των βεβαιούν την ύπαρξιν των νομίμων δικαιολογητικών, δεόντως χαρτοσημασμένων, την διενέργειαν των κρατήσεων και εν γένει το νόμιμον και τυπικόν της διατασσομένης πληρωμής. Μέχρι του διορισμού του κατά το άρθρ. 8 του παρόντος προσωπικού τα εντάλματα υπογράφονται μόνον υπό του Γενικού Επιστημονικού Διευθυντού. 9.Δύνανται να εκδίδωνται επ’ ονόματι μονίμων υπαλλήλων του Κ.Ο.Ε. χρηματικά εντάλματα επί αποδόσει λογαριασμού και εις βάρος πιστώσεων του προϋπολογισμού χαρακτηριζομένων υπό του Διοικητικού Συμβουλίου ως δεκτικών εκδόσεως ενταλμάτων προπληρωμής, τακτοποιητέα εντός ωρισμένης προθεσμίας. Τα εντάλματα ταύτα τακτοποιούνται υπό των υπολόγων δια της υποβολής καταστάσεων μετά των νομίμων δικαιολογητικών.  Κατά των τυχόν καθυστερούντων μετά την πάροδον της οριζομένης προθεσμίας, την απόδοσιν λογαριασμού, ενεργείται επίσχεσις των αποδοχών και καταλογισμός δι’ αποφάσεως του Διοικητικού Συμβουλίου. Άρθρ.6.-(Δεν υπάρχει εις το επίσημον κείμενον). Άρθρ.7-8.-(Κατηργήθησαν δια του άρθρ. 13 Β.Δ. 630/1964, κατωτ. αριθ. 7). Άρθρ.9.-1.Δι’ αποφάσεως του Διοικητικού Συμβουλίου, κατόπιν προτάσεως του Γενικού Επιστημονικού Διευθυντού, δύναται να ανατίθεται εις επιστημονικούς συνεργάτας η έρευνα επί ειδικού θέματος. Εν τη αποφάσει ταύτη ορίζεται και η αμοιβή αυτών. 2.Δι’ αποφάσεως του Διοικητικού Συμβουλίου, μετά πρότασιν του Γενικού Επιστημονικού Διευθυντού, δύναται να συγκροτούνται επιτροπαί, αποτελούμεναι εκ των εκπροσώπων των οικονομικών οργανώσεων και παραγωγικών τάξεων της χώρας δια την συζήτησιν και γνωμοδότησιν επί ειδικών θεμάτων γενικωτέρου ενδιαφέροντος. Άρθρ.10.-1.Δι’ εσωτερικού κανονισμού συντασσομένου υπό του Διοικητικού Συμβουλίου και εγκρινομένου δι’ αποφάσεως του Υπουργού Εθνικής Παιδείας και Θρησκευμάτων, δημοσιευομένου δε δια της Εφημερίδος της Κυβερνήσεως, ρυθμίζονται τα της εσωτερικής λειτουργίας των υπηρεσιών του ΚΟΕ. 2.Το υπ’ αριθ. 801/1960 Β.Δ/μα «περί οργανώσεως και λειτουργίας του Κέντρου Οικονομικών Ερευνών παρά τη Ακαδημία Αθηνών» καταργείται. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 